દેહનો સંબંધ ચિત સાથે હોય છે ચિતના કારણે જ દેહનું અસ્તિત્વ હોય છે.ચિતમાં પડેલા સંસ્કાર અનુસાર જ દેહની સંરચના થાય છે.ચિત એટલે જ આપણુ બ્લેકબોકસ,જેમાં આપણા તમામ પ્રકારના કર્મોના લેખા જોખા તથા તેનો પરિપાક સંચિત થાય છે આ કર્મોના ભોગોને ભોગવવા માટે જ જીવાત્માને દેહ મળે છે.જે જીવાત્માને વધારે સહન કરવાનું હોય છે,તેને તે દુઃખને સહેવા સારુ એવા પ્રકારનું શરીર મળે છે જેનાથી તે પોતાના શરીરમાં વધારનું દુઃખ સહન કરી શકે,દુઃખ જો દેહની સહનશક્તિ કરતાં વધારે હોય તો દેહ છેડયા પછી એ બાકીના દુઃખો નરકમાં ભોગવવાં પડે છે.આ કર્મનો સિધ્ધાંત છે.તેને નકારી શકાતો નથી.તેવી જ રીતે સુખ ભોગવવા માટે દેહ મળૅ છે અને વધારાના સુખને સ્વર્ગમાં ભોગવવા પડે છે,સુખ,દુઃખ,સ્વર્ગ અને નરક ભોગવવાના સ્થાન છે,પરંતુ ધરતી બોગ સ્થાનની સાથે સાથે તેને વધારવા-ધટાડવાનું એકમાત્ર સ્થાન છે.અહિ સુખ અને દુઃખને ભોગવવા ઉપરાંત પુણ્યકર્મ દ્રારા સુખમાં વધારો કરી શકાય હે.પાપકર્મો થી દુઃખમાં વધારો થાય છે.